Més Escena a Sagunt acull la tragicomèdia ‘Saguntíliada’ este divendres i dissabte
30 d’agost 2022

![](/media/hlxp1lcc/saguntiliada.jpg?width=601&height=850)

Divendres que ve 2 i dissabte 3 de setembre, el Teatre Romà de Sagunt acull l'obra de teatre _Saguntíliada_ de la companyia Hongaresa de Teatre. La representació començarà a les 22.30 i s'emmarca en la programació de Més Escena a Sagunt que organitza el departament de Cultura de l'Ajuntament de Sagunt, en col·laboració amb el IVC.

_Saguntilíada_ és una obra d'amor al teatre. Un viatge per tots els gèneres, des de la tragèdia grega al teatre postdramàtic, passant per l'Edat mitjana, el Segle d'Or i l'esperpent, on el vertader protagonista és el propi Teatre Romà de Sagunt.

Esta tragicomèdia conjumina diferents llenguatges que la convertixen en un espectacle contemporani i innovador, que inclou inesperades i disbauxades aparicions com Medea, María La Calderona, l'actor Juan Rana, Felip IV, José María Pemán o l'arquebisbe de València.

Un text amb l'estil inconfusible de Paco Zarzoso i amb un gran elenc d'actors, coreografies i la música de sis intèrprets en directe, composta i dirigida per Jesús Salvador “Chapí”. _Saguntilíada_ va ser guardonada com el 'Millor Espectacle Teatral 2021' en els Premis de les Arts Escèniques del \*nstitut Valencià de Cultura (IVC).

La representació, apta per a tots els públics, és en castellà i té una duració de 90 minuts. Les entrades tenen un preu de 10 euros i poden comprar-se a través de [servientradas](https://www.servientradas.com/espectaculo/AYUNTAMIENTO_DE_SAGUNTO/20/saguntiliada.html).

*   [](http://www.facebook.com/sharer.php?u=https://aytosagunto.es/va/actualitat/mes-escena-a-sagunt-acull-la-tragicomedia-saguntiliada-este-divendres-i-dissabte/ "Facebook")
*   [](http://twitter.com/share?url=https://aytosagunto.es/va/actualitat/mes-escena-a-sagunt-acull-la-tragicomedia-saguntiliada-este-divendres-i-dissabte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mes-escena-a-sagunt-acull-la-tragicomedia-saguntiliada-este-divendres-i-dissabte/ "Linked In")
*   [](mailto:?body=https://aytosagunto.es/va/actualitat/mes-escena-a-sagunt-acull-la-tragicomedia-saguntiliada-este-divendres-i-dissabte/)